S p r á v a  

o priebehu fiškálnej decentralizácie v roku 2009

Financovanie originálnych kompetencií obcí a vyšších územných celkov prostredníctvom podielu na výnose dane z príjmov fyzických osôb aj v roku 2009 bolo realizované v súlade s platnou legislatívou a podľa základných parametrov fiškálnej decentralizácie dohodnutých s územnou samosprávou.

Od 1.1.2009 vstúpila do platnosti  novela nariadenia vlády č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov prijatá v súvislosti s prechodom na menu euro.  Súčasne táto novela (412/2008 Z. z.) ďalej obsahovala aj zmeny v ustanoveniach týkajúcich sa originálnych kompetencií obcí a miest v nadväznosti na schválený zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Zmeny v tejto oblasti sa týkajú zaradenia materskej školy a jazykovej školy do sústavy škôl a zmien typov a názvov školských zariadení. V novele bola premietnutá aj vecná zmena v prípade upresnenia nadmorskej výšky mesta Vysoké Tatry na základe oznámenia Úradu geodézie, kartografie a katastra SR s premietnutím v koeficiente nadmorskej výšky. 

V roku 2009 Národná rada SR schválila v rámci zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov novelu § 4 ods. 3 zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení zákona č. 171/2005 Z. z., ktorá sa týka miestneho určenia daňových úradov vo vzťahu k poukazovaniu podielu na výnose dane z príjmov fyzických osôb vyšším územným celkom. Uvedená novela nadobudne účinnosť 1.1.2012.
 
Finančná a hospodárska kríza v roku 2009, ako aj protikrízové opatrenia vlády SR sa prejavili na hospodárení územnej samosprávy poklesom príjmov rozpočtov obcí a VÚC. 

Vláda SR, so zámerom čiastočne eliminovať dopady krízy na obyvateľov, v  rámci protikrízových opatrení na návrh ministerstva financií a po prerokovaní v Rade pre hospodársku krízu, prerokovala novelu zákona o daniach z príjmov, ktorú Národná rada SR schválila  zákonom č. 60/2009 Z. z. s účinnosťou od 1.3.2009. Uvedená novela zvýšila nezdaniteľnú časť základu dane z 19,2 násobku životného minima na 22,5 násobok. Táto zmena znamenala súčasne aj zvýšenie maximálnej výšky zamestnaneckej prémie, ktorá je priamo naviazaná na výšku nezdaniteľnej časti základu dane. Očakávané zníženie výnosu dane z príjmov fyzických osôb z tohto titulu v roku 2009 predstavovalo na hotovostnej báze v roku 2009 objem cca 118,1 mil. Eur. 

V záujme riešenia dopadov krízy na obce a mestá vláda SR a ZMOS prijali 13.2.2009 „Memorandum o spolupráci pri riešení dopadov finančnej a hospodárskej krízy na slovenskú spoločnosť“, kde obidve strany prejavili vôľu pomôcť prekonať nepriaznivé ekonomické obdobie a jeho negatívne dopady. Na tomto základe  bola pripravená a schválená novela zákona o rozpočtových pravidlách územnej samosprávy (zákon č.  54/2009 Z. z.), ktorá umožnila obciam a mestám použiť na krytie výdavkov bežného rozpočtu aj ďalšie zdroje, a to príjmy kapitálového rozpočtu a finančné prostriedky z minulých rokov. Zákon nadobudol účinnosť taktiež 1.3.2009.

Na základe rokovania predstaviteľov ZMOS-u s ministrom financií 13.7.2009 bola vytvorená spoločná pracovná skupina, ktorá v mesiacoch júl a august analyzovala vzniknutú situáciu a navrhovala riešenia na zmiernenie dopadov krízy na obce a mestá. 

Ďalšie pracovné rokovanie ministra financií so zástupcami ZMOS-u sa uskutočnilo dňa 29. septembra 2009 k návrhu rozpočtu verejnej správy na roky 2010 až 2012, kde boli prerokované aj nepriaznivé dôsledky finančnej a hospodárskej krízy na rozpočty obcí. Na spoločnom rokovaní 23. októbra 2009 minister financií predložil predstaviteľom ZMOS-u návrh na dofinancovanie rozpočtov miest a obcí dotáciou zo štátneho rozpočtu v sume 100,0 mil. €.  Návrh bol následne predložený na rokovanie vlády SR, ktorá ho schválila 2.12.2009 uznesením č. 868. Uvedená suma bola obciam a mestám poukázaná v decembri 2009 s rozdelením podľa vzorca v nariadení vlády č. 668/2004 Z. z. s východiskovými štatistickými údajmi platnými pre rozdeľovanie výnosu dane v roku 2009. 
Správu o priebehu fiškálnej decentralizácie v roku 2009 vypracovala sekcia rozpočtovej politiky ministerstva s využitím podkladov Daňového riaditeľstva SR o prevode výnosu dane z príjmov fyzických osôb obciam a vyšším územným celkom. V správe sú samostatne hodnotené výnos dane z príjmov fyzických osôb, prevod výnosu dane územnej samospráve a prevod výnosu dane z motorových vozidiel do rozpočtov VÚC.

I.	Výnos dane z príjmov fyzických osôb	

	V nasledujúcej tabuľke uvádzame výnos dane z príjmov zo závislej činnosti a dane z podnikania a inej samostatnej zárobkovej činnosti (podnikanie) podľa jednotlivých štvrťrokov roku 2009:

Štvrťrok	FO - závislá činnosť
v tis. Eur	FO - podnikanie
v tis. Eur	Daň z príjmov FO
spolu
v tis. Eur	
I. štvrťrok	  385 060	    141 428	526 488	
II. štvrťrok	  306 841	   - 15 461	291 380	
1. polrok spolu	  691 901	    125 967	817 868	
III. štvrťrok	  350 421	    31 686	382 107	
IV. štvrťrok 	  408 109	    30 993	439 102	
Rok 2009 skutočnosť spolu  	1 450 431	  188 646	1 639 077	
				
Rok 2009 - rozpočet VS	1 773 358	215 283	1 988 641	
Rozdiel: skutočnosť – rozpočet  VS	- 322 927	- 26 637	- 349 564	

	Dosiahnutú skutočnosť porovnávame s údajmi prognózy výnosu dane z príjmov fyzických osôb uvedených vo schválenom rozpočte verejnej správy na rok 2009 z novembra 2008.

	V reakcii na prehlbujúce sa dôsledky hospodárskej a finančnej krízy vrátane uplatnených dopadov protikrízových opatrení vlády SR, MF SR aktualizovalo v sledovanom období prognózu výnosu dane z príjmov fyzických osôb pre celý rok 2009 nasledovne:

Rok 2009	FO - závislá činnosť
v tis. Eur	FO - podnikanie
v tis. Eur	Daň z príjmov FO
spolu
v tis. Eur	Rozdiel v % v porovnaní s rozpočtom VS (DPFO spolu)	
Rozpočet VS – november 2008	1 773 358	215 283	1 988 641	100,0	
február 	1 633 198	212 660	1 845 858	-	7,2	
jún 	1 477 130	184 445	1 661 575	-	16,4	
september 	1 467 172	184 445	1 651 617	-	16,9	

Z porovnania  skutočného výnosu dane s prognózou zo septembra 2009 (rozpočet VS na roky 2010-2012) vychádzajú nasledovné hodnoty v tis. Eur: 

	FO - závislá činnosť
v tis. Eur	FO - podnikanie
v tis. Eur	Daň z príjmov FO
spolu
v tis. Eur	
Rok 2009 – prognóza, september 2009 	1 467 172	184 445	1 651 617	
Rok 2009 skutočnosť  spolu  	1 450 431	  188 646	1 639 077	
Rozdiel: skutočnosť – prognóza abs.	  - 16 741	  +   4 201	   -  12 540	
                skutočnosť/prognóza v %	         98,9	     102,3	       99,2	

	Prognóza výnosu dane z príjmov fyzických osôb zo septembra 2009 sa naplnila na 99,2 %.

Porovnanie skutočného výnosu dane z príjmov fyzických osôb celkom za rok 2009 s rokom 2008 podľa štvrťrokov je uvedené v nasledovnej tabuľke:

Štvrťrok	Daň z príjmov FO
spolu
v tis. Eur 
rok 2009	Daň z príjmov FO
spolu
v tis. Eur 
rok 2008	Rozdiel
2009 – 2008
v tis. Eur	Index
2009/2008
v %	
I. štvrťrok	526 488	491 200	+  35 288	107,2	
II. štvrťrok	291 380	  361 007	-  69 627	 80,7	
1. polrok spolu	817 868	852 207	-  34 339	 96,0	
III. štvrťrok	382 107	444 921	-  62 814	 85,9	
IV. štvrťrok	439 102	529 976	-  90 874	 82,9	
Rok spolu  	1 639 077	1 827 104	- 188 027	 89,7	

Za I. štvrťrok 2009 boli dosiahnuté celkovo priaznivé výsledky najmä v dôsledku nárastu výnosu dane vo februári, kedy bol zaznamenaný medziročný nárast v sume 13 645 tis. € (index 110,8 %) a v marci 31 047 tis. € (115,9 %), okrem iného pravdepodobne aj v dôsledku výplat  odstupného zamestnancom pri znižovaní zamestnanosti. 

Od začiatku II. štvrťroka sa na znížení výnosu dane z príjmov fyzických osôb prejavili dôsledky krízy ako aj realizácie prijatých protikrízových opatrení. Pokiaľ v apríli 2009 sa prejavili dôsledky vyrovnania preplatkov dane za zdaňovacie obdobie 2008 (medziročný pokles výnosu o 43 067 tis. €; index 67,1 %), v ostatných mesiacoch roka sa prejavoval postupný pokles medziročných relatívnych hodnôt v percentách.

Vývoj výnosu DPFO v roku 2009 v porovnaní s rokom 2008 podľa mesiacov:   

	

Vykázané rozdiely výnosu DPFO v roku 2009 v porovnaní s rokom 2008 podľa mesiacov:

	
	Výrazný pokles výnosu dane z príjmov fyzických osôb v decembri 2009 v porovnaní s rokom 2008 v objeme cca 45,9 mil. Eur bol nielen v dôsledku  celkovej nižšej úrovne vyplatených miezd v krízovom období, ale zrejme došlo aj k zníženiu výplat mimoriadnych koncoročných odmien v roku 2009, pričom medziročné porovnanie ovplyvnil tiež vyšší objem vyplatených miezd v decembri 2008 v Sk pred prechodom na menu Euro. 

II.	Prevod výnosu dane z príjmov fyzických osôb územnej samospráve	

Prevod výnosu dane z príjmov fyzických osôb obciam a vyšším územným celkom vykonávali daňové úrady v súlade so zákonom NR SR č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení zákona č. 171/2005 Z. z. podľa kritérií uvedených v nariadení vlády SR č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov. 

Daňové úrady poukázali v priebehu roku 2009 obciam a vyšším územným celkom nasledovný objem finančných prostriedkov:

Štvrťrok 	Obce
v tis. Eur	Vyššie územné
celky
v tis. Eur	Územná samospráva
spolu
v tis. Eur	Plnenie rozpočtu v %	
I. štvrťrok	375 405	125 491	500 896	26,9	
II. štvrťrok	276 189	92 326	368 515	19,8	
1. polrok	651 595	217 816	869 411	46,8	
III. štvrťrok	268 018	89 593	357 611	19,2	
IV. štvrťrok	264 889	88 547	353 436	19,0	
Rok 2009 - skutočnosť  	1 184 501	395 957	1 580 459	85,0	
Rok 2009 – rozpočet (RVS november 2008)	1 393 464	465 809	1 859 273	100,0	
Rozdiel: 
skutočnosť - rozpočet	- 208 963	- 69 852	- 278 814	- 15,0	

	Ako vyplýva z uvedenej tabuľky, výpadok príjmov územnej samosprávy v roku 2009 bol 278 814 tis. Eur, čo znamená pokles o 15,0 % k schválenému  rozpočtu verejnej správy na roky 2009 až 2011 z novembra 2008.
 	
V tabuľke sú uvedené hodnoty prevody výnosu dane z príjmov fyzických osôb bez sumy zúčtovania výnosu dane za rok 2008. Do 31.3.2009 obce dostali z tohto titulu ďalšie finančné prostriedky v sume 22 512 tis. Eur a VÚC sumu 7 525 tis. Eur. Po zahrnutí týchto finančných prostriedkov bol celkový príjem obcí na hotovostnej  báze  1 207 013 tis. Eur  a VÚC  403 482 tis. Eur, územná samospráva spolu 1 610 496 tis. Eur, čo  predstavuje k schválenému rozpočtu 86,6 %.

V porovnaní s rokom 2008 daňové úrady poukázali obciam nasledovné objemy z podielu na dani z príjmov fyzických osôb vrátane zúčtovania za predchádzajúci rok:

Štvrťrok	Obce
v tis. Eur rok 2009	Obce
v tis. Eur rok 2008	Rozdiel 2009 – 2008	Index
2009/2008
v %	
I. štvrťrok	375 405	349 897	+ 25 508	107,3	
Zúčtovanie 2008	 22 512	19 030	+ 3 482	118,3	
I. štvrťrok spolu	397 917	368 927	+ 28 990 	107,9	
II. štvrťrok 	276 189	289 428	- 13 239	95,4	
1. polrok spolu	674 106	658 355	+ 15 751	102,4	
III. štvrťrok	268 018	311 323	- 43 305	86,1	
IV. štvrťrok 	264 889	311 294	- 46 405	85,1	
Rok spolu 	1 207 013	1 280 971	- 73 958	94,2	

Vyšším územným celkom boli poukázané nasledovné sumy:

Štvrťrok	VÚC
v tis. Eur rok 2009	VÚC
v tis. Eur rok 2008	Rozdiel 2009 – 2008	Index
2009/2008
v %	
I. štvrťrok	125 491	116 965	+ 8 525	107,3	
Zúčtovanie 2008	   7 525	6 360	+ 1 165	118,3	
I. štvrťrok spolu	133 016	123 325	+ 9 690	107,9	
II. štvrťrok	92 326	96 747	- 4 421	95,4	
1. polrok spolu	225 341	220 072	+ 5 269	102,4	
III. štvrťrok	89 593	104 070	- 14 477	86,1	
IV. štvrťrok	88 547	104 058	- 15 511	85,1	
Rok spolu 	403 482	428 201	- 24 719	94,2	

	Vývoj prevodu výnosu dane územnej samospráve Ministerstvo financií SR v priebehu roka permanentne  monitorovalo a dosiahnutá skutočnosť t.j. 5,8 %-ný pokles oproti roku 2008 je v súlade s očakávanou skutočnosťou prezentovanou aj v rámci pracovnej skupiny ministerstva a ZMOS-u. 

III.	Prevod výnosu dane z motorových vozidiel do rozpočtov VÚC	

V roku 2009 daňové úrady previedli jednotlivým VÚC nasledovné objemy výnosu dane v porovnaní so schváleným rozpočtom. 

Názov VÚC	Schválený rozpočet VÚC 1) 2009
v tis. Eur	Skutočnosť  2009 spolu v tis. Eur	Rozdiel
skutočnosť – rozpočet 
v tis. Eur	Plnenie rozpočtu v %	
BSK	26 904	30 185	+ 3 281	112,2	
NSK	15 933	15 712	-    221	 98,6	
TSK	12 614	12 724	+    111	100,9	
TTSK	17 380	14 551	- 2 289	 83,7	
BBSK	12 448	12 136	-    312	 97,5	
ŽSK	13 111	15 667	+ 2 256	119,5	
KSK	13 278	12 545	-    733	 94,5	
PSK	10 954	12 293	+ 1 339	112,2	
VÚC spolu	122 622	125 813	+ 3 191	102,6	
1)   vzhľadom na to, že daň z motorových vozidiel je súčasťou sústavy miestnych daní, uvádzame v stĺpci hodnoty schválených rozpočtov, ktoré schválili  zastupiteľstvá príslušných vyšších územných celkov.
	
Porovnanie s predchádzajúcim rokom je v nasledovnej tabuľke:

Názov VÚC	Skutočnosť  2009 spolu v tis. Eur	Skutočnosť  2008 spolu v tis. Eur	Rozdiel
skut. 2009 – skut. 2008	Index
2009/2008	
BSK	30 185	19 159	+ 11 026	157,5	
NSK	15 712	10 298	+  5 414	152,6	
TSK	12 724	8 022	+  4 702	158,6	
TTSK	14 551	9 619	+  4 932	151,3	
BBSK	12 136	7 901	+  4 235	153,6	
ŽSK	15 667	9 430	+  6 237	166,1	
KSK	12 545	8 265	+  4 280	151,8	
PSK	12 293	7 454	+  4 839	164,9	
VÚC spolu	125 813	80 150	+ 45 663	157,0	

Ako z tabuľky vyplýva, každý vyšší územný celok zaznamenal medziročný nárast príjmov z  výnosu dane z motorových vozidiel v hodnote o viac ako 50 %. Celkové zvýšenie príjmov VÚC spolu predstavuje objem 45,7 mil. Eur. Medziročný nárast v hotovostnom vyjadrení bol spôsobený najmä (cca 30.mil.Eur)  zmenou metodiky platenia dane, keď v januári 2009 zúčtovali a zaplatili za rok 2008 daň subjekty, ktoré v roku 2008 neplatili preddavky.

IV.  Ďalšie daňové príjmy obcí	

Pre informáciu uvádzame aj ďalšie daňové príjmy obcí na základe zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ktorých výnos smeruje do rozpočtu obcí a miest. Prehľad výnosu týchto daní v mil. Sk v roku 2009 s porovnaní s rokom 2008 uvádzame v nasledovnej tabuľke:

Daňový príjem	Skutočnosť  2009 spolu v tis. Eur	Skutočnosť  2008 spolu v tis. Eur	Rozdiel
skut. 2009 – skut. 2008	Index
2009/2008	
Daň z nehnuteľností	254  814,0	237 421,3	+  17 392,7	107,3	
Dane za tovary a služby   	158 655,6	155 786,1	+   2 869,5	101,8	
v tom: daň za psa            	3 660,1	3 470,4	+   189,7	105,5	
daň za nevýherné hracie prístroje	1 921,5	2 214,7	-   293,2	86,8	
daň za predajné automaty	392,1	389,4	+   2,7	100,7	
daň za vjazd a zotrvanie MV v hist. časti mesta	667,6	977,4	-   309,8	68,3	
daň za ubytovanie	7 583,2	9 104,4	-   1 521,2	83,3	
daň za užívanie ver. priestranstva	11 557,4	12 405,9	-   848,5	93,2	
poplatok za komunálne odpady a drobné stavebné odpady	126 203,7	124 291,9	+   1 911,8	101,5	
daň za jadrové zariadenia	6 116,5	2 259,8	+   3 856,7	270,7	
dane z používania tovarov a z povolenia na výkon činností	453,1	440,4	+    12,7	102,9	
Iné dane za tovary a služby	100,3	231,8	-   131,5	43,3	
Ďalšie daňové príjmy spolu	413 469,6	393 207,4	+   20 262,2	105,2	

V.   Rozpočtové hospodárenie obcí a VÚC v roku 2009	

Celkové rozpočtové príjmy obcí za rok 2009 dosiahli 3 182 663,9 tis. Eur pri realizácii výdavkov v sume 3 403 979,7 tis. Eur, čo znamená schodok 221 315,8 tis. Eur. Deficit v priebehu roka obce vykrývali najmä zapájaním zostatkov prostriedkov z predchádzajúcich rokov a prostriedkami vlastných mimorozpočtových fondov, čiastočne aj úvermi. V metodike ESA 95 skončilo rozpočtové hospodárenie obcí so schodkom vo výške 282 837,8 tis. Eur.

Celkové rozpočtové príjmy VÚC  dosiahli 1 034 461,9 tis. Eur a výdavky  1 125 217,1 tis. Eur, z čoho vyplýva schodok  90 755,2 tis. Eur , ktorý bol vykrytý podobne ako u obcí najmä úsporami z minulých rokov a úvermi. Rozpočtové hospodárenie VÚC v metodike ESA 95 skončilo so schodkom vo výške 121 159,2 tis. Eur.  

Prehľad o príjmoch, výdavkoch a výsledkoch rozpočtového hospodárenia územnej samosprávy v roku 2009 v porovnaní s rokom 2008 je uvedený v prílohách 1 a 2 správy.

	

VI.	 Záver	

	Ako sme uvádzali v záveroch správy o priebehu fiškálnej decentralizácie za rok 2008 prejavila sa  v roku 2009 očakávaná kvalitatívne nová situácia vo financovaní územnej samosprávy. Mestá, obce a vyššie územné celky  prvýkrát od spustenia fiškálnej decentralizácie v roku 2005 zaznamenali medziročný pokles výnosu dane z príjmov fyzických osôb, čo sa samozrejme prejavilo aj v zložitejšom zabezpečovaní ich základných samosprávnych pôsobností. Napriek negatívnym dopadom krízy a z toho titulu aj náročnému prostrediu na vzájomnú komunikáciu výrazným pozitívom uplynulého obdobia  je fakt, že MF SR  dokázalo aktívnym prístupom  ovplyvňovať prebiehajúce procesy v územnej samospráve a v spolupráci s jej predstaviteľmi navrhovať a realizovať potrebné opatrenia reflektujúce túto mimoriadnu situáciu.